נעץ סכין בכותל, <i>(או בדבר התלוש)</i> והעביר הצואר עד שנשחט – שחיטתו כשרה <i>(לשון הרמב"ם פ"ב מהלכות שחיטה דין ח')</i> והוא שיהיה צואר הבהמה למטה והסכין למעלה, שאם היה צואר בהמה למעלה מהסכין: (חיישינן) שמא תרד הבהמה בכובד גופה ותחתוך בלא הולכה והבאה, ואין זו שחיטה. ואפילו אמר ברי לי שלא דרסתי – שחיטתו פסולה <i>(טור ופוסקים). לפיכך אם היה עוף: בין שהיה צוארו למעלה מהסכין הנעוצה או למטה ממנה – שחיטתו כשרה</i>.